Tražimo kuhara

**Članak**

**Galerija**

**Scenarij**

Tražimo kuhara je izabrani članak. Izabrani su članci stranice koje Spužvopedisti smatraju najboljima i najtočnijima na Wikiji. Ako smatrate da ovaj članak treba doraditi, slobodno ga uredite. Ako želite da se ovaj predložak pojavi na *vašoj* omiljenoj stranici, predložite je, i možda jednog dana bude izabrana.

## Općenito

### Sestrinska epizoda

Puhalica
 Čaj na svježem zraku

### Najvažniji likovi

Spužva Bob Skockani
 Eugen Kliještić
 Kalamarko Kraković

## Radnici

### Scenarist(i)

Stephen Hillenburg
 Derek Drymon
 Tim Hill

### Ploča scenarija

Stephen Hillenburg
 Derek Drymon

### Animator

Alan Smart

**"Tražimo kuhara"** je prva epizoda prve sezone animirane serije "Spužva Bob Skockani". U ovoj epizodi, Spužva Bob dobiva posao u Rakovoj poslastici.

## Likovi

* Pripovjedač (prva pojava)
* morski ježevi (prva pojava)
* Spužva Bob Skockani (prva pojava)
* Slavko (prva pojava)
* Patrik Zvijezda (prva pojava)
* Kalamarko Kraković (prva pojava)
* Eugen Kliještić (prva pojava)
* inćuni (prva pojava)

## Radnja

U dubokom oceanu, narator publici predstavlja Spužvu Boba Skockanog, spužvu koja živi u ananasu u Bikini dolini. Jutro je i budilica budi Spužvu Boba. Danas je njegov velik dan jer se sprema zatražiti posao u svom najdražem restoranu - Rakovoj poslastici. Nakon malo vježbe, Spužva Bob izlazi iz kuće i hrabro dolazi do Rakove poslastice, a njegov najbolji prijatelj Patrik ga podržava.

Očaran Rakovom poslasticom, Spužva Bob se sprema ući, no u istom se trenutku obeshrabruje i odustaje. Ipak, Patrik ga ponovno ohrabruje te Spužva Bob, hrabriji nego ikada, ulazi. U Rakovoj poslastici viđa ga njegov susjed Kalamarko, kojem Spužva Bob nije pretjerano drag, kao i gospodin Eugen Kliještić, vlasnik restorana. Hrabri Spužva Bob se pri ulasku spotakne na čavao i padne, što šefu baš i ne daje dobar prvi dojam. Spužva Bob je siguran kako će Kalamarko svjedočiti o njegovim sposobnostima, no on to ne napravi. Gospodin Kliještić Spužvi Bobu zadaje poseban zadatak - mora pronaći hidrodinamičnu kuhaču s lijevim i desnim krilom i turbo pogonom.

Spužva Bob odlazi, uvjeren u svoj uspjeh, a u tom trenutku pred Rakovu poslasticu dolazi pet autobusa. Kliještić osjeti smrad putnika i odmah zaključuje kako se radi o inćunima. Inćuni tada nahrupljuju u restoran i prave veliku gužvu. Kalamarko ih bezuspješno pokušava smiriti i natjerati da stanu u red, a oni se počnu razbacivati blagajnom, praveći još veći nered. Blagajna se slama, a Kliještić i Kalamarko se penju na stup dok valovi inćuna doslovno uništavaju restoran.

U tom trenutku, Spužva Bob dolijeće u restoran noseći traženu kuhaču. Odlazi u kuhinju i pravi mnoštvo rakburgera kojima hrani inćune. Siti inćuni tada brzo napuste Rakovu poslasticu, a oduševljeni gospodin Kliještić Spužvi Bobu daje posao. Patrik ulazi u restoran i naručuje rakburger, a Spužva Bob se odmah baca na posao i pravi mnoštvo rakburgera, ali i veliki nered.

## Zanimljivosti

### Činjenice

* Ovo je prva epizoda serijala.
* Ovo je jedina epizoda prve sezone koja je producirana u 1997. godini.
* Otkriveno je da su Spužva Bobove prve riječi bile "Što želite naručiti?".
	+ Otkriveno je i da je svoju špahtlicu napravio od čačkalica.
* Pripovjedač je prvi koji je ikad progovorio u seriji.
* Kad Spužva Bob hoda, njegove cipele obično škripe, ali ne i u ovoj epizodi.
* U engleskoj inačici epizoda se zove *Help Wanted*, što bi u prijevodu na hrvatski značilo "Traži se pomoć".
* Spužva Bob spominje ime epizode u rečenici: "S natpisom **tražimo kuhara** na prozoru".
* Ova epizoda je prvi put prikazana u Danskoj tek 29. travnja 2002.
* Ova epizoda je jedina epizoda od prve do četvrte sezone koja ima više od jedne sestrinske epizode.
	+ Sestrinske epizode su i jedine kraće epizode od prve do četvrte sezone.

### Greške

* U uvodnoj špici krivo je napisano ime scenarista Stephena Hillenburga kao "Stephen Hilleburg", pri čemu nedostaje slovo N u njegovu prezimenu.
* Kad se Kalamarko okrene da vidi Spužvu Boba, grafiti na prozoru restorana nestanu.
* Kad Spužva Bob uđe u Rakovu poslasticu i kaže: "Čekao sam cijeli svoj život da se pridružim Rakovoj posadi!" svjetla u restoranu su ugašena, ali kada kaže: "I sad sam spreman!" svjetla su upaljena.
	+ Ploča scenarija pokazuje kako je to možda učinjeno namjerno.
* Kada Patrik upita: "Tko je spreman?", njegove zjenice nakratko postanu ružičaste.

*Za uređivanje galerije, kliknite ovdje.*

Tražimo kuhara/Galerija

*Za uređivanje scenarija, kliknite ovdje.*

Tražimo kuhara/Scenarij